Benet ikke brækket AaBs angriber Jeppe Curth, udgik allerede efter 8 minutters spil i søndagens kamp mod SønderjyskE. I dag viste en scanning, at benet ikke er brækket. Alligevel forventer træneren ikke, at han er klar til kampen på torsdag. - Nu lader vi lige vor læge vurdere skadens omfang. Men jeg tvivler på, at han kommer i aktion på torsdag, når vi møder Manchester City i UEFA Cup'en, siger AaBs træner Magnus Pehrsson til sporten.dk. Også andre skader AaB døjer også med skader i forsvaret. Både Kjetil Wähler og Michael Jacobsen er tvivlsomme til torsdagens UEFA-kamp.

Opsummering:
Scanningen i dag viste, at benet ikke er brækket. Jeppe Curth forventes dog ikke klar mod Manchester City på torsdag.